This Is What You Came For

This Is What You Came For (בעברית: בשביל זה באת) הוא שיר של הדיג'יי הסקוטי קלווין האריס בהשתתפות הזמרת הברבדית ריהאנה. השיר יצא לאור ב-29 באפריל 2016, תחת חסותן של חברות התקליטים קולומביה, סוני, ווסטבורי רוד רקורדס. ריהאנה והאריס שיתפו פעולה קודם לכן באלבום האולפן השישי שלה, Talk That Talk בשירים "Where Have You Been" ו-"We Found Love". השיר הגיע למקום ה-2 במצעד הבריטי ולמקום השלישי במצעד ה-בילבורד הוט 100, וזכה להצלחה רבה בעולם כאשר נכנס למצעדים רבים. בארצות הברית מכר השיר למעלה מ-4 מיליון עותקים, ובבריטניה מכר למעלה מ-1.4 מיליון עותקים. דבר אשר הופך את השיר לאחד מהשירים הנמכרים ביותר של האריס ושל ריהאנה. את השיר כתבה הזמרת (ובת זוגו לשעבר של האריס) טיילור סוויפט תחת השם העט "Nils Sjöberg".

וידאו קליפ 
הווידאו קליפ הנלווה שיצא לשיר בוים על ידי אמיל נאוה, מרטין קופן ואלי ג'ונסון. הווידאו קליפ הועלה ליוטיוב ב-16 ביוני 2016. בווידאו קליפ יש הולוגרמה של קופסה גדולת ממדים, ובתוכה נמצאת ריהאנה, רוקדת, ושרה. לאורך כל הווידאו קליפ ניתן לראות אורות ניאון זוהרים מכל כיוון, מכוניות, ואפקטים נוספים. נכון ל-23 באוגוסט 2017, הווידאו קליפ צבר למעלה מ-1.7 מיליארד צפיות, והוא הווידאו קליפ השני הנצפה ביותר לשנת 2016. הווידאו קליפ הועלה לערוץ ה-Vevo של האריס, ולא לערוצה של ריהאנה.

מיקומי שיא 
השיר זכה להצלחה עולמית במצעדים בכך שנכנס לחמישייה הפותחת בלמעלה מ-25 מדינות שונות, והגיע למקום הראשון בלמעלה מ-14 מדינות שונות.

נתוני מכירות

קישורים חיצוניים

הערות שוליים 

שירי 2016
סינגלים מ-2016
שירי קלווין האריס
שירי ריהאנה
שירים באנגלית
שירים שנכתבו על ידי טיילור סוויפט
שירים שנכתבו על ידי קלווין האריס
וידאו קליפים שבוימו על ידי אמיל נאוה
סינגלים שהגיעו למקום הראשון בהונגריה
סינגלים שהגיעו למקום הראשון במצעד הסינגלים האוסטרלי
סינגלים שהגיעו למקום הראשון במצעד הסינגלים האירי
סינגלים שהגיעו למקום הראשון במצעד קנדה הוט 100
שירי יהלום במקסיקו
שירי יהלום בפולין
שירי יהלום בצרפת
שירי יהלום משולש בברזיל
סינגלים בהוצאת קולומביה רקורדס